**NOTĂ DE FUNDAMENTARE**

**Secțiunea 1.**

**Titlul actului normativ**

|  |
| --- |
| **Hotărâre a Guvernului**  **pentru aprobarea, pentru perioada iulie 2025 – 9 decembrie 2028, a unui contract de servicii publice privind prestarea obligațiilor de serviciu public de transport feroviar de călători, atribuit prin procedură competitivă S.C. Interregional Călători S.R.L., precum și stabilirea unor condiționalități, în vederea implementării obligațiilor de serviciu public, pentru Ministerul Transporturilor și Infrastructurii, Autoritatea pentru Reformă Feroviară și**  **S.C. Interregional Călători S.R.L** |

**Secțiunea 2.**

**Motivul emiterii actului normativ**

|  |  |
| --- | --- |
| 2.1. Sursa proiectului de act normativ | În conformitate cu prevederile Ordonanței de Urgență a Guvernului nr.62/2016 *privind înființarea Autorității pentru Reformă Feroviară, aprobată cu modificări şi completări prin Legea nr. 53/2017*, art.2 alin.(1), lit.b), lit.c) și lit.h), conform căreia Autoritatea pentru Reformă Feroviară are responsabilitatea achiziționării, potrivit prevederilor legale în vigoare, de material rulant, destinat predării către operatori, […], pentru prestarea serviciilor publice de transport feroviar public de călători pe bază de proceduri aprobate prin ordin al ministrului transporturilor, care se fundamentează pe criterii de transparență și eficiență, care să asigure o piață competitivă în domeniul transportului feroviar public de călători;  În conformitate cu prevederile art.12. lit.a) din Hotărârea Guvernului nr.1453/2022 *pentru aprobarea contractelor de servicii publice pentru perioada decembrie 2022-11 decembrie 2032 în transportul feroviar public de călători, stabilirea unor condiţionalităţi pentru Autoritatea pentru Reformă Feroviară, operatorii de transport feroviar şi Compania Naţională de Căi Ferate "C.F.R." - S.A., în vederea implementării obligaţiilor de serviciu public feroviar din România, precum şi pentru aprobarea metodologiilor de predare în cadrul contractelor de servicii publice cu atribuire directă a materialului rulant feroviar achiziţionat cu fonduri europene* , cu modificările și completările ulterioare, ARF „În perioada aprilie – noiembrie 2023 lansează trei proceduri de atribuire competitivă pentru serviciile publice deservite cu ramele electrice provenite din achizițiile cu fonduri europene nerambursabile din Programul Operațional Infrastructură Mare 2014 – 2020, contractele având o valabilitate de maxim 60 luni”.  În conformitate cu prevederile Hotărârii nr.1/13.12.2024 a Comisiei de evaluare desemnată prin Decizia BRM nr. 109/09.12.2024 a fost atribuit contractul către operatorul de transport feroviar public de călători S.C. Interregional Călători S.R.L. |
| 2.2. Descrierea situației actuale | Pentru efectuarea serviciului public de transport feroviar de călători, pentru perioada iulie 2025 – 9 decembrie 2028, operatorul de transport feroviar desemnat câștigător în urma procedurii de atribuire competitivă desfășurată prin Bursa Română de Mărfuri, încheie contractul de servicii publice cu Ministerul Transporturilor și Infrastructurii (M.T.I.), prin A.R.F., autoritatea competentă din subordine, în numele statului român, pentru care va primi compensații financiare (subvenționarea acordată de stat) de către statul român în vederea efectuării unui serviciu continuu și de interes public, potrivit prevederilor Regulamentului (CE) nr.1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr.119/69 și nr.1107/70 ale Consiliului, astfel cum a fost modificat și completat prin Regulamentul (UE) 2016/2338 al Parlamentului European și al Consiliului din 14 decembrie 2016.  În conformitate cu prevederile Hotărârii de Guvern nr.1453/08.12.2022 pentru aprobarea contractelor de servicii publice pentru perioada decembrie 2022 – 11 decembrie 2032 în transportul feroviar public de călători, stabilirea unor condiționalități pentru Autoritatea pentru Reformă Feroviară, operatorul de transport feroviar și Compania Națională de Căi Ferate CFR S.A. în vederea implementării obligațiilor de serviciu public feroviar din România, precum și de aprobare a metodologiilor de predare în cadrul contractelor de servicii publice cu atribuire directă a materialului rulant feroviar achiziționat cu fonduri europene, conform cărora *”ARF asigură trecerea către atribuirea competitivă a contractelor de servicii publice exclusiv pe baza unor proceduri de atribuire competitivă”.*  În conformitate cu condiționalitățile pentru ARF transmise prin avizul Consiliului Concurenței nr. RG/18010/08.12.2022 pentru a asigurarea trecerii, începând cu anul 2032, către atribuirea contractelor de servicii publice exclusiv pe baza unor proceduri competitive, cu prevederile art.5 și art.8 din Regulament, a prevederilor art.5 din OUG nr.12/1998 și reorganizarea Societății Naționale a Căilor Ferate Române din OUG nr.12/1998 ARF are obligația de a lansa de 3 proceduri de atribuire competitivă pentru serviciile publice deservite cu ramele electrice.  Autoritatea pentru Reformă Feroviară (ARF), a finalizat și transmis către Bursa Română de Mărfuri (BRM) în data de 13.08.2024 documentația necesară ( Caietul de sarcini și Anexa – Modelul de Contract de servicii), în vederea atribuirii prin procedură competitivă a celui de al doilea contract de servicii publice de transport feroviar din România conform prevederilor art.5, alin.(3) și alin.(6), și ale art.8, alin.2 din Regulamentul 1.370/2007 și prevederilor art. 5 din O.U.G. nr.12/1998 prin punerea la dispoziție operatorului de transport feroviar de călători S.C. Interregional Călători S.R.L. desemnat câștigător ca urmare a finalizării procedurii de atribuire competitivă, a materialului rulant achiziționat de ARF prin fonduri europene nerambursabile (POIM 2014-2020). Documentația a fost publicată pe site-ul BRM în data de 13.08.2024. Obiectivul principal al organizării acestui tip de licitații este de a asigura cele mai bune servicii publice de transport feroviar de călători, la nivelul cel mai scăzut al compensației asigurate de bugetul de stat, reducând astfel presiunea asupra fondurilor publice și a fost întocmită în conformitate cu prevederile OMTI nr.1.116/30.05.2024  În perioada 04.12.2024 - 13.12.2024, s-a desfășurat procedura de evaluare a celor două oferte depuse de către operatorul de stat S.N.T.F.C. „CFR CĂLĂTORI” S.A. și S.C. Interregional Călători S.R.L., evaluare care s-a încheiat în data de 13.12.2024 prin etapa licitație electronică a Ofertei Financiare.  Obligațiile de serviciu public pentru rutele București Nord – Cluj Napoca, București Nord – Brașov, Brașov – Deda – Cluj Napoca,  Cluj Napoca – Deva – Timișoara Nord, care au făcut obiectul procedurii de atribuire competitivă sunt complementare obligației de serviciu public stabilită în baza HG nr.1453/2022, art.3 Anexa nr. III pentru S.C. Interregional Călători S.R.L. |
| 2.3.Schimbări preconizate | Având în vedere prevederile Regulamentului (CE) nr. 1370/2007, modificat și completat prin Regulamentul UE nr. 2016/2338/, Ordonanței de Urgență a Guvernului României nr. 12/1998, Ordonanței de Urgență a Guvernului României nr. 62/2016 și Legii nr. 202/2016, cu modificările și completările ulterioare și luând în considerare faptul că obiectivele strategice stabilite prevăd:  - Creșterea calității serviciilor contractate;  - Creșterea eficienței modului de cheltuire a fondurilor publice implicate;  - Asigurarea unui cadru de lucru pentru reformarea sistemului de transport feroviar de călători din România în contextul tranziției către un cadru de atribuire a Contractelor de Servicii Publice (CSP) bazat exclusiv pe proceduri competitive;  - Creșterea gradului de atractivitate al transportului;  - Punerea în valoare a investițiilor în infrastructura feroviară;  - Creșterea gradului de siguranță și securitate în transportul feroviar de călători;  - Creșterea gradului de securitate și siguranță a muncii;  - Punerea în valoare a proiectelor de regenerare și dezvoltare teritorială;  - Asigurarea mobilității durabile a angajaților.  În acest sens ARF a asigurat respectarea prevederilor art.7 alin.(2) din Regulamentul mai sus menționat în materie de acordare a compensației de serviciu public, având în vedere că „fiecare autoritate competentă ia măsurile necesare pentru a se asigura că, cu cel puțin un an înainte de lansarea invitației de participare la procedura competitivă de atribuire sunt publicate în Jurnalul Oficial al Uniunii Europene”.  În condițiile anterior menționate pentru contractele de servicii publice de transport feroviar de călători acordate prin atribuire competitivă, ce se vor aplica din luna iulie 2025, se va utiliza următoarea metodologie:   1. repartizarea compensației către fiecare OTF desemnat câștigător se face de către Autoritatea Contractantă pe baza indicatorului tren-km, în funcție de îndeplinirea indicatorilor cantitativi, calitativi, de performanță și de eficiență care au fost stabiliți prin contract; 2. compensația se acordă proporțional cu gradul de realizare a indicatorului cantitativ (tren-km). 3. pentru operatorul de transport feroviar de călători desemnat câștigător, profitul rezonabil pentru compensarea serviciului public, este de 7,04% care se încadrează în rata SWAP determinat pe baza ratelor SWAP publicate pe pagina de internet a Consiliului Concurenței Rețeaua Națională de Ajutor de Stat; 4. compensația nu poate depăși o sumă care corespunde efectului financiar net echivalent cu totalitatea efectelor, pozitive sau negative, ale conformării cu obligația de serviciu public asupra cheltuielilor și veniturilor operatorului de serviciu public. Efectele se evaluează comparând situația în care obligația de serviciu public este îndeplinită cu situația care ar fi existat dacă obligația nu ar fi fost îndeplinită. Pentru a calcula efectul financiar net, autoritatea competentă se orientează după următorul mecanism:    1. cheltuielile suportate în legătură cu o obligație de serviciu public sau cu un set de obligații de serviciu public impuse de autoritatea competentă/autoritățile competente, obligații conținute în contractul de servicii publice și/sau într-o normă generală;    2. minus eventualele efecte financiare pozitive generate în cadrul rețelei exploatate în temeiul obligației/obligațiilor de serviciu public în cauză;    3. minus sumele încasate din tarife sau orice alte venituri generate în îndeplinirea obligației/obligațiilor de serviciu public în cauză;    4. plus un profit rezonabil egal efectul financiar net; 5. pentru a evita compensarea în exces sau lipsa de compensare, la calculul efectului financiar net se iau în considerare efectele financiare măsurabile asupra serviciilor operatorului în cauză; 6. cheltuielile și veniturile trebuie calculate în conformitate cu normele contabile și fiscale în vigoare; 7. Autoritatea pentru Reformă Feroviară va monitoriza activitatea de transport prin intermediul a 4 seturi de indicatori (cantitativi, de calitate, de performanță și de eficiență). În acest sens au fost definiți un total de 15 indicatori cheie (tren-km, călători expediați, călători-km, curățenie, menținerea în funcțiune a sistemelor de climatizare sau, după caz, sistem de răcire/încălzire a vehiculelor, timp de funcționare a casieriilor, timp de funcționare a sistemelor electronice de vânzare titluri de călătorie, punctualitate, disponibilitate material rulant, nivel de poluare CO2 a materialului rulant, nivel de poluare CO2 a bunurilor imobile, grad de ocupare, anulare trenuri, zile de muncă planificate productive realizat și ore lucrate fără prejudiciu datorită accidentărilor). Astfel, în baza îndeplinirii indicatorilor se poate atinge o premiere maximă totală de 4% (maxim 0,34% pentru fiecare indicator) din nivelul cheltuielilor eligibile realizate; 8. Procentul marjei de profit, aferente compensației de serviciu public, este cel mult sau egal cu 7,55% care se încadrează în rata SWAP publicată pe pagina de internet a Consiliului Concurenței Rețeaua Națională de Ajutor de Stat, conform art.5, alin (17) din OUG nr.12/1998 cu modificările și completările ulterioare). Acest procent de 7,04% se distribuie după cum urmează: 9. cel mult sau egal cu 1,44% în baza îndeplinirii indicatorilor cantitativi:  * 0,48 % pentru indicatorul tren-km; * 0,48% pentru indicatorul călători expediați; * 0,48% pentru indicatorul călător-km;   Indicatorii sus menționați se acordă în funcție de realizarea fiecăruia în parte.   1. cel mult sau egal cu 1,40% în baza îndeplinirii indicatorilor de calitate:  * 0,35% pentru indicatorul curățenie; * 0,35% pentru indicatorul sistem de climatizare sau, după caz, sistem de răcire / încălzire a vehiculelor; * 0,35% pentru indicatorul timp de funcționare a casieriilor; * 0,35% pentru indicatorul timp de funcționare a sistemelor electronice de vânzare titluri de călătorie.   Indicatorii sus menționați se acordă în funcție de realizarea fiecăruia în parte.   1. cel mult sau egal cu 1,40% în baza îndeplinirii indicatorilor de performanță:  * 0,35% pentru indicatorul Punctualitate; * 0,35% pentru indicatorul Disponibilitate material rulant propus pentru înlocuire; * 0,35% pentru indicatorul nivel de poluare CO2 a materialului rulant; * 0,35% pentru indicatorul nivel de poluare CO2 a bunurilor imobile.   Indicatorii sus menționați se acordă în funcție de realizarea fiecăruia în parte.   1. cel mult sau egal cu 1,40% în baza îndeplinirii indicatorului de eficiență:  * 0,35% pentru indicatorul grad de ocupare; * 0,35% pentru indicatorul anulare trenuri; * 0,35% pentru indicatorul zile de muncă planificate productive realizat; * 0,35% pentru indicatorul ore lucrate fără prejudiciu datorită accidentărilor.  1. cel mult sau egal cu **1,40 %** în baza creșterii gradului mediu de ocupare a trenurilor. 2. Indicatorii sus menționați se acordă în funcție de   realizarea fiecăruia în parte.   1. în perioada iulie 2025 – 09 decembrie 2028, ARF va aplica sistemul de premiere sau penalizare, acordat pe baza îndeplinirii sau neîndeplinirii indicatorilor cantitativi și calitativi, stabiliți în CSP-L, după caz, în baza art.5 alin. 4a) paragraful 6, din Regulamentul (CE) nr. 1370/2007, după cum urmează:  * valoarea pozitivă maximă a premierii este de 7,04 % din cheltuielile eligibile stabilite la semnarea contractelor de servicii publice pentru a respecta profitul maxim legal; * valoarea negativă maximă a penalizărilor este de 7,04 % din cheltuieli eligibile stabilite la semnarea contractelor de servicii publice pentru a nu afecta negativ calitatea serviciilor obligatorii; * efectul pozitiv sau negativ al sistemului de premiere/penalizare va fi luat în considerare atunci când se calculează compensația finală la regularizarea anuală.  1. evitarea compensării în exces, în condițiile în care, pentru operatorul de transport feroviar de călători desemnat câștigător, compensația anuală de serviciu public, care cuprinde cota de profit de maxim 7,04%. Totodată, repartizarea compensației ce va fi cuprinsă în contractul de servicii publice sau actele adiționale la acestea se va realiza de către A.R.F. cu respectarea prevederilor Ordinului ministrului finanțelor publice și al ministrului transporturilor nr.65/1.712/2016 pentru aprobarea Normelor privind fundamentarea, acordarea și justificarea sumelor primite de la bugetul de stat pentru unele activități desfășurate de unii operatori economici, prin bugetul Ministerului Transporturilor; 2. compensația nu va depăși o sumă care corespunde efectului financiar net echivalent cu totalitatea efectelor, pozitive sau negative, ale conformării cu obligația de serviciu public asupra cheltuielilor și veniturilor, în conformitate cu prevederile Anexei de la Regulamentul (CE) nr.1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentele (CEE) nr.119/69 și nr.1107/70 ale Consiliului, astfel cum a fost modificat și completat prin Regulamentul (UE) 2016/2338 al Parlamentului European și al Consiliului din 14 decembrie 2016; 3. valoarea unitară a indicatorului tren-km este de 24,98 lei/tren-km   În scopul asigurării continuității serviciului public de transport feroviar de călători, acordarea compensației se va face după cum urmează:   * în cazul în care bugetul de stat se aprobă ulterior începerii anului bugetar, până la data aprobării acestuia compensația de serviciu public se acordă în limita a 1/12 din cuantumul compensației de serviciu public prevăzută în contractul de servicii publice din anul anterior sau, după caz, în limita a 1/12 din sumele aprobate cu această destinație prin proiectul de buget, în situația în care acestea din urmă sunt mai mici decât cele din anul precedent; * după aprobarea bugetului de stat pentru anul 2025, regularizarea sumelor acordate operatorului de transport feroviar de călători se face potrivit prevederilor acestor contracte.   Acordarea compensației operatorului se va face lunar, fără a depăși valoarea stabilită prin Actele Adiționale la contractele de servicii publice ce se vor încheia anual după adoptarea legii bugetului de stat, în urma rectificărilor bugetare sau în alte cazuri necesare.  Compensația necuvenită, ca urmare a nerealizării indicatorului cantitativ (tren-km), pentru fiecare categorie de tren în parte, va fi regularizată cu bugetul de stat până la data de 31 ianuarie a anului următor.  La data depunerii situațiilor financiare încheiate pentru anul de referință, operatorul de transport feroviar de călători va transmite la A.R.F. dovada încadrării în cota de profit, iar sumele aferente depășirii acestui prag de rentabilitate vor fi restituite bugetului de stat până la aceeași dată, aceasta constituind termenul legal de regularizare cu bugetul statului.  Totodată, operatorul de transport feroviar are obligația de a întocmi și transmite balanța lunară de verificare însoțită de o evidență extracontabilă cu evidențierea clară a veniturilor și cheltuielilor eligibile pentru acordarea compensației, în mod separat pe rută de circulație, determinate direct proporțional cu volumul de tren-km realizat pe ruta de circulație în baza contractului de servicii publice.  Operatorul de transport feroviar de călători va utiliza lunar sumele primite drept compensație, pentru achitarea obligațiilor curente către administratorul infrastructurii feroviare publice, a tarifului de utilizare a infrastructurii feroviare, precum și plata contravalorii energiei electrice de tracțiune aferente lunii anterioare.  Serviciile oferite de operatorul de transport feroviar de călători vor corespunde în totalitate cerințelor nivelului minimal de servicii oferite pentru categoria de tren IR, prevăzute în Anexa nr. 2 la Ordinul ministrului transporturilor și infrastructurii nr.153/2011 privind modificarea și completarea Regulamentului pentru circulația trenurilor și manevra vehiculelor feroviare – nr.005, aprobat prin Ordinul ministrului transporturilor, construcțiilor și turismului nr.1816/2005, și pentru definirea trenurilor de călători în funcție de serviciile oferite de operatorul de transport feroviar de călători, cu completările și modificările ulterioare.  De asemenea, OTF va asigura interoperabilitatea sistemului de ticketing propriu cu baza de date comună a Autorității pentru Reformă Feroviară și îi vor transmite, spre verificare, situația detaliată a volumelor de tren-km, călători expediați, călători-km, venituri și cheltuieli realizate, pe rutele de circulație ce fac obiectul obligației de serviciu public.  Operatorului de transport feroviar de călători îi revine obligația prevăzută în sarcina acestuia în conformitate cu prevederile art.3, alin.(23) și alin.(24) din Ordinul ministrului finanțelor publice și al ministrului transporturilor nr.65/1.712/2016 pentru aprobarea Normelor privind fundamentarea, acordarea și justificarea sumelor primite de la bugetul de stat pentru unele activități desfășurate de unii operatori economici, prin bugetul M.T.I.  Pe parcursul derulării contractului de serviciu public, ce face obiectul prezentului proiect de act normativ, ARF va realiza un audit tehnico-economic al obligațiilor de serviciu public asumate de operatorul de transport feroviar de călători prin contractele de servicii publice, aprobate conform prevederilor legale în vigoare, privind îndeplinirea calității serviciilor și eficienței din punct de vedere al costurilor. Auditul va avea în vedere și necesitatea și rezonabilitatea costurilor aferente obligației de serviciu public.  Compensația acordată operatorului de transport feroviar public de călători, licențiat conform legii, se acordă conform prevederilor Ordonanței de urgență a Guvernului nr.77/2014, aprobată cu modificări și completări prin Legea nr.20/2015, cu modificările ulterioare, sub forma ajutorului de stat alocat exclusiv pentru efectuarea obligației de serviciu public.  Pentru evitarea ajutoarelor de stat incompatibile, operatorul de transport feroviar va fi obligat să utilizeze bunurile finanțate din fonduri publice exclusiv pentru prestarea obligațiilor de serviciu public de transport feroviar de călători.  La elaborarea actului normativ s-au avut în vedere prevederile Regulamentului (CE) nr.1370/2007 al Parlamentului European și al Consiliului din 23 octombrie 2007, modificat și completat prin Regulamentul (CE) nr.2338/2016, ale Ordonanței de urgență a Guvernului nr.12/1998, republicată, cu modificările și completările ulterioare, ale Ordonanței de urgență a Guvernului nr.62/2016, modificată și aprobată prin Legea nr.53/2017 și ale Ordonanței de urgență a Guvernului nr.77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr.21/1996, aprobată cu modificări și completări prin Legea nr.20/2015, cu modificările ulterioare. |
| 2.4. Alte informații | 1. În conformitate cu prevederile art.12 alin. (1) la H.G. nr. 1453/2022, ARF asigură trecerea către atribuirea contractelor de servicii publice exclusiv pe baza unor proceduri de atribuire competitivă, conform prevederilor art. 5 și art. 8 din Regulamentul (CE) nr. 1370/2007 și prevederilor art. 5 din OUG nr.12/1998. 2. În perioada aprilie – noiembrie 2023 lansează 3 (trei) proceduri de atribuire competitivă pentru serviciile publice deservite cu ramele electrice provenite din achizițiile cu fonduri europene nerambursabile din Programul Operațional Infrastructură Mare 2014 – 2020, contractele având o valabilitate de maxim 60 luni 3. În data de 13 decembrie 2024, Autoritatea pentru Reformă Feroviară (ARF) a finalizat procedura de evaluare tehnică și de acceptare a celei mai mici valori licitate electronic financiară a ofertelor înaintată de operatorii de transport feroviar S.N.T.F.C. ”CFR Călători” S.A. și S.C. Interregional Călători S.R.L. în cadrul celei de a doua proceduri din România de licitare a unui contract de serviciu public în domeniul transportului feroviar de călători. Serviciile din acest prim contract vor acoperi rute magistrale electrificate din sudul, centrul și vestul țării, contribuind la îmbunătățirea serviciilor feroviare ce deservesc București, Cluj Napoca, Brașov, Deda, Deva, Timișoara.   În data de 26.04.2022, au fost publicate în JOUE anunțurile privind cele 3 contracte de servicii publice, atribuite competitiv, după cum urmează: nr.2022/S 081-219825, nr.2022/S 081-2019826 și nr. 2022/S 081-2019826;  În data de 26.10.2023 au fost publicate în JOUE trei erate conform Notei de fundamentare nr.7507/24.10.2023 aprobată de conducerea ARF. |

**Secțiunea 3.**

**Impactul socio-economic**

|  |  |
| --- | --- |
| 3.1. Descrierea generală a beneficiilor și costurilor estimate ca urmare a intrării în vigoare a actului normativ | Demersul are o dublă importanță:  (1) marchează continuarea tranziției către o piață a serviciilor publice feroviare de călători gestionată integral prin proceduri competitive, în linie cu reglementările naționale și europene în domeniu și  (2) s-a stabilit operatorul primelor trenuri noi ale României achiziționate în ultimii 20 de ani, ceea ce va permite exploatarea adecvată chiar din prima zi |
| 3.2. Impactul social | Proiectul de act normativ nu se referă la acest domeniu. |
| 3.3. Impactul asupra drepturilor și libertăților fundamentale ale omului | Proiectul de act normativ nu se referă la acest domeniu. |
| * 1. Impactul macroeconomic      1. Impactul asupra economiei și asupra principalilor indicatori macroeconomici      2. Impactul asupra mediului concurențial și domeniului ajutoarelor de stat | Compensația preliminată inițială de 24,98 lei/tren-km ține cont de activitățile prestate de operator în vederea introducerii pe rețeaua românească a acestor trenuri, gradul de încărcare inițial mai redus și cerințele de asigurare a calității stabilite în documentația de licitație. La fiecare 6 luni se va face o evaluare pentru stabilirea valorii corecte. Compensația este verificată în baza unui mecanism european pentru evitarea compensării în exces, sumele care depășesc costurile eligibile fiind recuperate de statul român.  Compensația preliminată ține cont de activitățile prestate de operator în vederea introducerii pe rețeaua românească a ramelor electrice RE-IR 1, gradul de încărcare inițial mai redus și cerințele de asigurare a calității stabilite în documentația de licitație. |
| * 1. Impactul asupra mediului de afaceri | Proiectul de act normativ nu se referă la acest domeniu. |
| * 1. Impactul asupra mediului înconjurător | Proiectul de act normativ nu se referă la acest domeniu. |
| 3.7. Evaluarea costurilor și beneficiilor din perspectiva inovării și digitalizării | Proiectul de act normativ nu se referă la acest domeniu. |
| 3.8. Evaluarea costurilor și beneficiilor din perspectiva dezvoltării durabile | Proiectul de act normativ nu are impact în acest domeniu. |
| 3.9.Alte informații | Nu au fost identificate |

**Secțiunea 4.**

**Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe cinci ani |
| - mii lei - | | | | | | |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor de stat: |  |  |  |  |  |  |
| (i) contribuții de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creșterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor și/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fișa financiară prevăzută la art. 15 din Legea nr. [500/2002](file:///C:\Users\user\sintact%204.0\cache\Legislatie\temp197918\00057056.htm) privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest domeniu. | | | | | |
| 4.8. Alte informații | Finanțarea compensației necesare îndeplinirii OSP se asigură de la Bugetul de Stat prin bugetul anual alocat MTI, cu încadrarea în limita sumelor aprobate anual cu destinația la capitolul 84.01 – Transporturi, titlul 40 ”Subvenții”, respectiv titlul 57”Asisitență socială”  Finanțarea cheltuielilor necesare cu facilitățile de călătorie se asigură de la Bugetul de Stat prin bugetul anual alocat MTI, cu încadrarea în limita sumelor aprobate anual cu destinația Capitolul 68.01 – Asigurări și asistență socială. | | | | | |

**Secțiunea 5.**

**Efectele proiectului de act normativ asupra legislației în vigoare**

|  |  |
| --- | --- |
| 5.1.Măsuri normative necesare pentru aplicarea prevederilor proiectului de act normativ.  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ; | Proiectul de act normativ nu se referă la acest subiect. |
| 5.2.Impactul asupra legislației în domeniul achizițiilor publice  a)descrierea impactului legislativ  b)prezentarea normelor cu impact la nivel operațional/tehnic | Proiectul de act normativ nu se referă la acest subiect. |
| 5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE).  5.3.1. Măsuri normative necesare transpunerii directivelor UE  a)tipul, titlul, numărul și data directivei UE ale cărei cerințe sunt transpuse de proiectul de act normativ;  b)obiectivele directivei UE;  c)tipul de transpunere a directivei UE în cauză  d)termenele-limită pentru transpunerea directivelor UE vizate  5.3.2. Măsuri normative necesare aplicării actelor legislative ale UE.  a)justificarea necesității adoptării măsurilor incluse în proiect în vederea aplicării actului legislativ al UE;  b)tipul, titlul, numărul și data actului legislativ al UE pentru care se creează cadrul de aplicare. | Proiectul de act normativ asigură conformitatea cu Regulamentul (CE) nr.1370/2007, cu modificările și completările ulterioare. |
| 5.4. Hotărâri ale Curții de Justiție a Uniunii Europene | Proiectul de act normativ nu se referă la acest subiect. |
| 5.5. Alte acte normative și/sau documente internaționale din care decurg angajamente asumate | Proiectul de act normativ nu se referă la acest subiect. |
| 5.6. Alte informații | Nu au fost identificate. |

**Secțiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informații privind neaplicarea procedurii de participare la elaborarea actelor normative | Au fost îndeplinite procedurile de transparență decizională instituite prin Legea nr. 52/2003 privind transparența decizională în administrația publică, republicată, cu modificările ulterioare, fiind afișat pe site-ul Ministerului Transporturilor și Infrastructurii. |
| 6.2. Informații privind procesul de consultare cu organizații neguvernamentale, institute de cercetare și alte organisme implicate | Proiectul de act normativ a fost afișat pe site-ul Ministerului Transporturilor și Infrastructurii. |
| 6.3. Informații despre consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. [521/2005](file:///C:\Users\user\sintact%204.0\cache\Legislatie\temp197918\00083962.htm) privind procedura de consultare a structurilor asociative ale autorităților administrației publice locale la elaborarea proiectelor de acte normativ | Proiectul de act normativ nu se referă la acest domeniu. |
| 6.4. Informații privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest domeniu. |
| 6.5.Informaţii privind avizarea de către  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi | Proiectul de act normativ va fi avizat de Consiliul Legislativ, Consiliul Economic și Social și de Consiliul Concurenței. |
| 6.6. Alte informații | Nu au fost identificate. |

**Secțiunea 7.**

**Activități de informare publică privind elaborarea și implementarea proiectului de act normativ**

|  |  |
| --- | --- |
| 7.1.Informarea societății civile cu privire la elaborării proiectului de act normativ | Au fost îndeplinite procedurile de transparență decizională instituite prin Legea nr. 52/2003 privind transparența decizională în administrația publică, republicată, cu modificările ulterioare, fiind afișat pe site-ul Ministerului Transporturilor și Infrastructurii. |
| 7.2.Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Proiectul de act normativ nu se referă la acest subiect. |

**Secțiunea 8.**

**Măsuri privind implementarea, monitorizarea și evaluarea proiectului de act normativ**

|  |  |
| --- | --- |
| 8.1. Măsurile de punere în aplicare a proiectului de act normativ | Prezentul act normativ nu necesită măsuri suplimentare de implementare. |
| 8.2. Alte informați | Nu au fost identificate. |

Față de cele prezentate, am elaborat prezentul proiect de ***Hotărâre a Guvernului pentru aprobarea, pentru perioada iulie 2025 – 9 decembrie 2028, a unui contract de servicii publice privind prestarea obligațiilor de serviciu public de transport feroviar de călători, atribuit prin procedură competitivă S.C. Interregional Călători S.R.L., precum și stabilirea unor condiționalități, în vederea implementării obligațiilor de serviciu public, pentru Ministerul Transporturilor și Infrastructurii, Autoritatea pentru Reformă Feroviară și S.C. Interregional Călători S.R.L.***, care, în forma prezentată, a fost avizat de ministerele interesate și pe care îl supunem aprobării.

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**AVIZAT**

**VICEPRIM-MINISTRU**

**MARIAN NEACȘU**

**Avizăm favorabil:**

**VICEPRIM-MINISTRU, MINISTRUL FINANȚELOR**

**TÁNCZOS BARNA**

**MINISTRUL INVESTIȚIILOR ȘI PROIECTELOR EUROPENE**

**MARCEL-IOAN BOLOȘ**

**MINISTRUL JUSTIȚIEI**

**RADU MARINESCU**

|  |  |  |  |
| --- | --- | --- | --- |
| |  | | --- | | **SECRETAR DE STAT**  **IONUȚ-CRISTIAN SĂVOIU**  **SECRETAR GENERAL**  **MARIANA IONIȚĂ**  **SECRETAR GENERAL ADJUNCT**  **ADRIAN DANIEL GĂVRUȚA** | | **DIRECȚIA JURIDICĂ**  **DIRECTOR**  **MARIUS TOADER**  **DIRECȚIA ECONOMICĂ**  **DIRECTOR**  **LAURA GÎRLĂ**  **DIRECȚIA GENERALĂ PROGRAME EUROPENE TRANSPORT**  **DIRECTOR GENERAL**  **FELIX CORNELIU ARDELEAN** | | **DIRECȚIA TRANSPORT FEROVIAR**  **DIRECTOR**  **MIHAELA MOCANU** | |